اكثر البرامج الي ناس تحملها والي ناس تريدها والي ناس تبحث عنها هو هذا البرنامج الي هو اصلاً خاص بشركة انترنت ايرثلنك ومتكدر تفتحة على غير شبكة بسهولة.
هالبرنامج صعد فوق فيسبوك بعملية البحث وعملية المشاهدة وعملية التحميل في العراق هذا احجي كلة بالعراق فقط وممكن العراقيين الي بغير مكان الي هم بدول الخارج هم يحاولون ينزلون هالتطبيق ويشوفون الافلام والمسلسلات بهذا البرنامج.
بالوقت الذي يكون فيه أفضل شيء تفعله هو مشاهدة الافلام او المسلسلات لكي تقضي الوقت مع العائلة ولا تخرج إلى العالم الذي تكون أحداثه غير ملائمة, وعندما تريد ان تهرب من الكثير من المشاكل الخاصة والعامة فأن افضل تطبيق في العراق الأن هو تبطيق سينمانا الذي حُذف من المتجر الخاص بالاندرويد او السوق بلي بسبب المخالفات والتبليغات فأنك الان يمكنك تحميله من الرابط الموجود في الاسفل.
طبعاً البرنامج بي مميزات كلش هواي وكلش حلوة وتكدر تسجل دخول بي
مميزات تسجيل الدخول
انه راح تكدر تعلق وتنطي رأيك بالمحتوى الي راح ينشر وطبعاً تحديث بالثواني او بالساعات للمحتوى.
مميزات تطبيق سينمانا هي:
- تكدر تباوع الافلام الي موجودة بالتطبيق اون لاين او تحملها وتباوعها اوف لاين.
- ينطيك امكانية تعديل على الترجمة او ازالة الترجمة نهائياً والتلاعب بحجمها.
- تكدر تشوف عدد الي شافوا هالفلم او المسلسل.
- تكدر تشوف تعليقات الي موجودة على هالفلم وتحكم راح تشوف الفلم او المسلسل لو لا.
- تكدر انت تضيف تعليقك مثل ما كلنا بس لازم تسجل دخول بالبرنامج وتسوي حساب خاص بيك.
- اهم شي انه الافلام الي موجودة بهذا التطبيق كلش كلش هواي يعني من زمن 100 سنة او اقل ولحد هاللحظة.
- تكدر تشوف تقيمات الي اي ام دي بي وتشوف تصنيف الفلم شنو.
- طريقة العرض بالتطبيق كلش حلوة.